CELEX: 62007CA0318
Language: lv
Date: 2009-01-22 00:00:00
Title: Lieta C-318/07: Tiesas (virspalāta) 2009. gada 27. janvāra spriedums ( Bundesfinanzhof (Vācija) lūgums sniegt prejudiciālu nolēmumu) — Hein Persche / Finanzamt Lüdenscheid (Kapitāla brīva aprite — Ienākuma nodoklis — Vispārējo interešu organizācijām veiktu ziedojumu atskaitīšana — Vienīgi vietējām organizācijām veiktu ziedojumu atskaitīšana — Materiāli ziedojumi — Direktīva 77/799/EEK — Dalībvalstu kompetento iestāžu savstarpēja palīdzība tiešo nodokļu jomā)

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/8
            
         Tiesas (virspalāta) 2009. gada 27. janvāra spriedums (Bundesfinanzhof (Vācija) lūgums sniegt prejudiciālu nolēmumu) — Hein Persche/Finanzamt Lüdenscheid
   
   (Lieta C-318/07) (1)
   
   (Kapitāla brīva aprite - Ienākuma nodoklis - Vispārējo interešu organizācijām veiktu ziedojumu atskaitīšana - Vienīgi vietējām organizācijām veiktu ziedojumu atskaitīšana - Materiāli ziedojumi - Direktīva 77/799/EEK - Dalībvalstu kompetento iestāžu savstarpēja palīdzība tiešo nodokļu jomā)
   (2009/C 69/11)
   Tiesvedības valoda — vācu
   Iesniedzējtiesa
   Bundesfinanzhof
   Lietas dalībnieki pamata procesā
   
      Prasītājs: Hein Persche
   
   
      Atbildētāja: Finanzamt Lüdenscheid
   
   Priekšmets
   Lūgums sniegt prejudiciālu nolēmumu — Bundesfinanzhof — EKL 5. panta 3. punkta, 56. panta un Padomes 1977. gada 19. decembra Direktīva 77/799/EEK par dalībvalstu kompetentu iestāžu savstarpēju palīdzību tiešo un netiešo nodokļu jomā (OV L 336, 15. lpp.) interpretācija — Valsts tiesiskais regulējums, ar ko nodokļu atvieglojuma piešķiršanu organizāciju ziedojumiem, kas kalpo sabiedrības interešu mērķiem, pakārto nosacījumam, ka ziedotāja rezidence atrodas valsts teritorijā — EK līguma noteikumu par kapitāla brīvu apriti piemērošana dalībvalsts pilsoņa materiāliem ziedojumiem ikdienas lietošanas priekšmetu veidā organizācijai, kas kalpo sabiedrības interešu mērķiem un kas ir reģistrēta citā dalībvalstī
   Rezolutīvā daļa:
   
               1)
            
            
               ja nodokļu maksātājs vienā dalībvalstī lūdz nodokļu atskaitījumu par ziedojumiem citā dalībvalstī reģistrētai un atzītai vispārējo interešu organizācijai, šādā gadījumā uz šiem ziedojumiem attiecas EK līguma noteikumi par kapitāla brīvu apriti, pat ja tie ir veikti ikdienas lietošanas priekšmetu veidā;
            
         
               2)
            
            
               ar EKL 56. pantu netiek pieļauts dalībvalsts tiesiskais regulējums, saskaņā ar kuru attiecībā uz vispārējo interešu organizācijām veiktiem ziedojumiem nodokļa atskaitījuma saņemšana tiek nodrošināta tikai tad, ja tie ir veikti vietējām vispārējo interešu organizācijām, nepastāvot iespējai nodokļa maksātājam pierādīt, ka citā dalībvalstī reģistrētai organizācijai veikts ziedojums atbilst minētās dalībvalsts tiesiskajā regulējumā uzskaitītajiem nosacījumiem šādas priekšrocības saņemšanai.
            
         
      (1)  OV C 247, 20.10.2007.